NAKON što je Index prvi objavio da Lovro Kuščević u vili koju iznajmljuje ima portret Ante Pavelića, sve je komentirao i premijer Andrej Plenković, donedavno Kuščevićev šef.

"Loše je to. Iznenadilo me. Nisam mogao vjerovati", izustio je pred novinarima Andrej Plenković.

Evo kako izgleda unutrašnjost vile koju Kuščević iznajmljuje

Portret Ante Pavelića nalazi se nad kuhinjskim kaminom vile u Nerežišćima. Nad kaminom Kuščević ima i malenu bistu Franje Tuđmana, a njegov lik s lentom je ovjekovječen i na ulju na platnu uz stubište kuće. No apsolutna zvijezda Kuščevićevih zidova je Isus Krist. Raspela, slikana, crtana i rezbarena, na Posljednjoj večeri s učenicima, u spavaćoj sobi čak dva stilizirana Iskupitelja… Od Isusa preko Tuđmana do Pavelića - dekoraterski ukus Lovre Kuščevića iznimno je osebujan. Što turisti misle o njemu, ne znamo. Na stranici Booking.com nema pisanih ocjena Kuščevićeve vile.

Tekst se nastavlja ispod oglasa

Pretres Kuščevićevih nekretnina

Prije dva dana policija je u pratnji USKOK-a izvršila pretres Kuščevićeve kuće te objekata još nekoliko ljudi koji su obuhvaćeni istragom. Kako ona napreduje, zasad nije poznato.